
בס"ד,

...אמר המלך שחפץ מאד לראות את הגנב. השיב: אני הוא, ונשקו המלך...
...ואמנם יעקב ידע שזה אי אפשר, רק לבני עלייה שהם מועטים, אבל כל ישראל עיקר רוב העסק הוא ע"י דיבור ומעשה, ולכן היה באוהל רחל עיקר קביעותו... 

אבינו יעקב 
לפ' תולדות-ויצא

א. גניבה ברעסלברית – מעשה בכוכבי אור עמ' קפ [פארודיה ברעסלבית על יעקוב ועשיו]

מעשה בעני אחד שהיה יושב בביהמ"ד ולומד. פעם אחת בא חוזה בכוכבים אל העיר ורצו כול העיר אליו, והעני יושב בביהמ"ד ולא הלך אליו. באה אשתו אליו לתוך בית המדרש, ולא מצאה שום אדם כי אם בעלה, כי כולם הלכו אל החוזה. וצעקה עליו: אתה עני עצל רוע מזל, מדוע אין אתה הולך אל החוזה בכוכבים? ולא רצה לילך. והפצירה בו עוד עד שהוכרח לילך אליו. ובא אל החוזה בכוכבים, ואמר לו שמזלו הוא שיהיה גנב. ושב לביהמ"ד אל לימודו. ובאה אשתו ואמרה לו: מה אמר לך? אמר לה: הוא אמר לי: קבצן נשאר קבצן. לערב בא לביתו, ואכל סעודתו הגדולה, היינו חתיכת לחם. בתוך שהיה אוכל, התחיל לשחוק מעט. שאלה אותו אשתו על מה הוא שוחק, בודאי אתה יודע איזה דבר ואין אתה רוצה להגיד לי. אמר לה: לאו. לא אמר לי כלום. סתם אני שוחק. ואכל יותר. שוב שנית התחיל לשחוק. ושאלה אותו כנ"ל. והשיב לה כנ"ל. בתוך נתמלא פיו שחוק ושחק מאד עד שיצא ריח מפיו. אמרה לו עוד: ראה בודאי אתה יודע דבר. אמר לה שהחוזה בכוכבים אמר לו שמזלו הוא שיהיה גנב. השיבה שאינה רוצה שיהיה גנב, וטוב שנהייה עניים איך שיהיה כאשר ייתן ה', ולא תהיה גנב.

אח"כ הגיעה שבת. מן הסתם הייתה להם כל השבת כסדר דהיינו חלה של לחם ודגן ושאר הסדר כראוי. ויישבו לאכול...וענתה אשתו ואמרה: רבש"ע כבר נמאס לי מאד העניות, עד שהייתי רוצה שתהיה גנב, ולא נסבול דוחק הזה. והוכרח למלאת רצונה..

והלך לגנוב. ויישב עצמו לילך לגנוב אל הנגיד הגדול שבעיר. והלך לגנוב. ומצא השומרים ישנים ואין שואל אותו כלל. והלך אל החנות והיה המנעול פתוח, כי כן היה מזלו. וכן הלך אל התיבה ומצא מנעולה פתוח גם כן. ולקח לו ארבה חמישה אדומים רק כדי להתפרנס. והביא לאשתו ואמר לה: ראי שמלאתי רצונך ותתפרנסי מזה, כי לא אוסיף עוד לגנוב. השיבה לו: כי בודאי גם היא אינה רוצה בזה, רק שהוכרח לזה מחמת הדוחק.

אח"כ פעם אחת התחילה לצעוק עליו: קבצן רוע מזל, היית בחנות, מדוע לא לקחת לי על יופה [בגד עליון]? והוכרח לילך עוד לגנוב. הלך אל החנות, ומצא שעומד שם גנב אחד. ושאל אותו: מי אתה? ואמר לו: אני גנב...וכן שאל אותו ואמר גם כן שהוא גנב. אמר לו העני הנ"ל: נשתתף עוד בגניבות, אני בר מזל לזה. ונתרצה לזה. אמר העני בדעתו: אם נגנוב כאן, נעמיד עני את בעה"ב, כי אני לבדי הייתי גונב רק מה שהייתי צריך על יופא. אבל עכשיו יגנוב הרבה ויישאר בעה"ב ריקם. ואמר לגנב: למה לנו להפסיד את ישראל. טוב יותר שנלך לגנוב אצל עכו"ם. ונתיישבו לילך לגנוב אצל המלך, כי בודאי יוכל לגנוב שם כי מזל כן כנ"ל. ואמר הגנב: טוב שיגנוב הזוג בגדים של המלך שהוא לבוש בהם בעת שמכתירין אותו, ובודאי יהיה זה לנו לדורי דורות, כי אני יודע היכן הם מונחים. והסכים העני כי בודאי יוכל לגנבם כי מזלו כן. והלכו לשם. והלכו לחדר לפנים מחדר ומצאו הבגדים, והיה הכיסים של הבגדים יקר מאד. ולקחו אותם.

אח"כ התחילו להתקוטט ביניהם. כי היה בגד אחד גדול ובגד אחד קטן. הגנב אמר, אשר לו מגיע הגדול, כי הוא היה יודע מהם. והעני אמר אשר לו מגיע הגדול, כי הוא הבר מזל, ובמזלו גנבם. אמר העני שילך לשאול את המלך. אמר הגנב: איך אפשר? אמר לו: אעפ"כ אלך ואשאל אותו. אמר הגנב: אם תוכל זאת שתלך ותשאל את המלך, אז אני בעצמי אתן לך את הבגד הגדול. הלך עימו אל המלך, והיה שוכב שם אצל המלך אחד שהיה מספר למלך מעשיות כדי שיישן. ובאו ואחזו שניהם במיטה של המלך שהיה ישן שם, ונשאו המיטה עם המלך לחדר אחד. בתוך כך הקיץ המלך, וסבור שהוא על מקומו. והתחיל זה הגנב וסיפר לו המעשה הנ"ל משני גנבים הנ"ל. ושאל את המלך למי מגיע הבגד הגדול. חרה עליו המלך, מה אתה שואל אותי, בודאי מגיע לעני כי במזלו גנבם. טוב שתספר לי מעשה, וסיפר לו מעשה וישן המלך, ונשאו את המיטה וחזרו לחדר הראשון.

בבוקר נודע שנגנבו בגדי המלך הנ"ל, ונזכר המלך שהשוכב אצלו סיפר לו המעשה הנ"ל, ושאל למי מגיע הבגד הגדול. ואמר שבודאי הוא יודע מהגניבה. והיכו אותו ואמר שאינו יודע. והרבו להכות אותו ולענות אותו מאד, והוא טוען איני יודע. 

שלח המלך אל שר הכומרים הנקרא ארחיריגא לשאול על המעשה הנ"ל, אם הוא אפשר שאעפ"כ לא גנבם האיש הנ"ל. ואמר הכומר שאפשר שלא ידע. ואמר הכומר שהוא שטות מהמלך שפסק שמגיע הבגד הגדול לעני. וחרה למלך מאד על הכומר שהוא מחזיקו לשוטה, והיה רוצה לעשות לו דבר ולא היה יכול. והיו מחפשים מאד אחרי הגניבה ולא מצאו. ציווה המלך להכריז שכול מי שגנב יבוא ויודיע כי בודאי לא ייעשו לו שום דבר, כי חפץ המלך לידע איך אפשר לגנוב בגדים אלו, והיו מסבבים סבוב סבוב של אנשים, והיו מספרים מזה.

ובא העני הנ"ל ושאל אותם מה זה אתם מספרים, והודיעו לו. ענה ואמר: מה רעש, מי שגנב יחזיר, וצעקו עליו. וכן בא עוד ושאל וצעקו עליו: קבצן הלא אתה מחייב ראשך כי יאמרו עליך שאתה יודע מהגניבה. אמר: כן אני יודע מהגניבה. אמרו לו: אם אתה יודע, לך ותגיד. אמר: אגיד. ובא העני למלך ואמר: יודע אני מהגניבה. אמר המלך שחפץ מאד לראות את הגנב. השיב: אני הוא, ונשקו המלך. ושאל לו: איך גנבת. וסיפר לו את כול המעשה הנ"ל, וביקשו את הגנב, והחזירו גם את הבגד השני שהיה אצלו.

אמר המלך לעני: עשה תחבולות לשר הכומרים הנ"ל כי אני ברוגז עליו. אמר: כן אעשה. וציווה העני לעשות לו זוג בגדים כמו שר הכומרים שלבוש בעת שעורך תיפלתם, ושיצודו לו שרצי דגים הרבה ושייתנו לו נרות הרבה, והלך ולבש עצמו בבגדים הנ"ל, ודבק נר לכל שרץ ושרץ והדליק הנרות הנ"ל, והניח השרצים הנ"ל לרוץ ולפרוח בתוך הבית תפלתו. והוא עמד על המקום שמעריכין שם, והתחיל לצעוק. ונתקבצו ובאו כולם לשם, ובא גם הכומר הנ"ל ונבהל מאד כי ראה שלהבת וקול קורא ולא ידע מה זה. אמר הוא אל הכומר שנתגלה עבורו כי הוא רוצה להכניסו מיד לגן עדן. ונפל הכומר על פניו ואמר לו העני שבטרם שיכנוס לגן עדן, הוא צריך לילך מקודם קצת אל הגהינם ואח"כ יכניסו לגן עדן. וציווה לכומר שייכנס לתוך השק, ונכנס. הלך וקשר אותו ונשאו למלך ותלאו לפני חצר המלך והודיעו.

ויצאו העולם וראו אחד תלוי בשק, ולא ידעו מה זה, והתחילו לזרוק בו אבנים וזרקו בו הרבה מאד עד שהיכו אותו הכה ופצוע ושברו כל שיניו. והכומר לא ידע מה זה אם זה הוא הגהינום שאמר לו שצריך לילך מקודם, או זהו ערמה. אח"כ כשהיכו אותו, אמר המלך להשליך אותו, והשליכו אותו והתירו את השק ויצא משם בחרפה רבה. [נוסח אחר הסוף היה שהוליכו אותו לתלייה כי סוף גנב לתלייה]

*

יעקוב מתחפש לעשיו

ר' צדוק [קומץ המנחה עמ' סז]'... וכן יעקב בר"ה ע"י שופר נראה כחרד, כמ"ש הייתקע וכו' ועושה תשובה על הכל ונגלהו טוב, ואין מזכירים חטא בר"ה בגלוי, כי מראה עצמו נגלה טוב ומעלים חטאיו כמדרגת עשו, ואין זה מדרגת יעקב רק 'וחטאתי נגדי כו',  אבל במקום מידת הדין, הוא הפיתוי ברמאות והעלמת האמת שהוא מדרגת יעקב אבינו עליו השלום. כי העולם הזה הוא עלמא דשקרא וכל עורב למינו, לכן מצד המשפט השקר נוצח בו, אבל רק כאשר מגיע לו טוב מצד המשפט וזהו כשנראה הגלוי טוב. והדברים עמוקים ואכמ"ל, וד' הטוב יכפר אם לא בדעת דברתי'. (!) 

[שם עמ' 63]…כי זיווגו הוא רק בארם מקום הרמאות, ובבני קדם מקום הניחושים היפך מיעקוב איש תם, ולא נחש ביעקוב…כי העזר רק כאשר הוא נגדו, והיינו העזר לשלימות הוא מצד הנגדי לו…ולכך הגיע יעקוב לברכות ג"כ ע"י רמאות…שכל שלימותו רק ע"י רמאות שהוא היפך מידתו, שזה העזר כנגדו, והיינו שיש לו רמאות במקום שצריך, ואז גם מצד תמות מבורר שראוי לברכה. נמצא בירור יעקב רק מצד הרמאות שהוא העדר השלימות והתמימות, שזה רק טוב…והיינו כי שלימותו שמיטתו שלימה דביקות עצמו בה' יתברך, ואינו שלימות אלא כאשר גם בריחוק מקום לא זז מדיבוקו…אבל עיקר בניין האומה בגלות בעת הריחוק, שאז הוא תכלית היגיעה ועבודה ושלימות עוה"ז, כי כאשר הוא הכרה הברורה, אז אין שם יגיעה ועבודה. והולדת האומה שלימה שהוא מצד העבודה בבחירה, הוא רק בעת הריחוק יותר…
*

חלום ומראה - הזוה"ק

תא חזי ויחלום, וכי יעקב קדישא דאיהו שלימא דאבהן בחלמא אתגלי עלוי, ובאתר דא קדישא לא חמא (ליה) אלא בחלמא.
אלא יעקב בההוא זמנא לא הוה נסיב, ויצחק הווה קיים. 
ואי תימא והא לבתר דאתנסיב כתיב (בראשית לא י) וארא בחלום? 
תמן אתר גרים, ויצחק הוה קיים, ועל דא כתיב ביה חלום, ולבתר דאתא לארעא קדישא עם שבטין, ואשתלים להון עקרת הבית, ואם הבנים שמחה, כתיב (שם לה ט) וירא אלהי"ם אל יעקב וגו', וכתיב (שם מו ב) ויאמר אלהי"ם לישראל במראות הלילה, הכא לא כתיב ביה חלום, דהא מדרגא אחרא עלאה הוה. 
תא חזי חלמא איהו ע"י דגבריאל, דאיהו לתתא בדרגא שתיתאה מנבואה. מראה על ידא דההוא דרגא דההיא חיה דשלטא בליליא, ואי תימא הא כתיב (דניאל ח יז) גבריאל הבן להלז את המראה, הכי הוא ודאי דמראה מלוי סתימין יתיר, ובחלמא פריש יתיר, ופריש סתימין דמראה, ועל דא אתפקד גבריאל דיפרש מלוי דמראה דאיהו סתים יתיר, ועל דא כתיב במראה, וירא, וארא. 
מאי טעמא, בגין דמראה איהו כהאי מראה דאתחזי כל דיוקנין בגויה, בגיני כך וארא, אחמית דיוקניה באל שדי דאיהו מראה, דאתחמי דיוקנא אחרא בגויה, וכל דיוקנין עלאין ביה אתחזון. 
בגיני כך יעקב בההוא זמנא כתיב, ויחלום והנה סלם מוצב ארצה (וראשו), מהו סלם, דרגא דשאר דרגין ביה תליין, והוא יסודא דעלמא, וראשו מגיע השמימה, הכי הוא לאתקשרא בהדיה, וראשו מגיע השמימה, מאן ראשו, ראשו דההוא סלם, ומאן איהו, דא דכתיב ביה (בראשית מז לא) ראש המטה, בגין דאיהו ראש להאי מטה ומנה נהיר, מגיע השמימה, בגין דאיהו סיומא דגופא, וקאים בין עלאה ותתאה, כמה דברית איהו סיומא דגופא, וקאים בין יריכין וגופא, ועל דא מגיע השמימה. 

[הערותי: היחס שבין המראה הסתום לבין החלום המונהר, הוא בדרך ההיפוך – תתהפך כחומר חותם. הרמייה, הגניבה, השקר, הם המראה הסתום. וצריכים הנהרה ועיגון בעוה"ז. 
החלק הראשון בקטע זה עוסק בשאלת היחס שבין החלום לבין המראה. החלק השני מלמד על תיקון הברית [הזוה"ק משווה בין ראש הסולם, ראש המיטה, ראש הגוייה]. ישנו קשר הדוק בין שני החלקים.

המראה הוא הסתום לעומת החלום שהוא נמוך, והוא מסביר את המראה. יעקוב לא זכה בתחילת דרכו אלא לחלום ולא למראה כי היה בחו"ל ולא היה נשוי, וכן עדיין יצחק קיים ולא הגיעה שעתו להתגלות.

החלום הוא הנהיר, המואר. זו אינה מעלתו אלא פחיתותו. המקום הגבוה הוא הסתום, החשוך, המוצא של האלוקי
. הזוהר מיישם עקרון זה בעצם מבנה גוף האדם; המקום הנמוך הוא הראש, המוחין, ההארה. המקום הגבוה הוא מקום הברית, ראש הגווייה. 

לתפיסה זו יש מקבילות רבות בתיאוריות פסיכולוגיות ובתורות מזרחיות. פרויד נעץ במידה רבה של צדק, את מוצא הקיום האנושי ביצרים, אלא שהפריז על מידותיו. היצריות היא המקום הסתום של מוצא הקיום, ושם עלולה הברית להיפגם. מקומו של התיקון במחוזות הסתומים, בהשראה של ההשגות העליונות. אי אפשר לתקן את הפגם במישור של הדעת, החכמה, המוחין. 

בנקודה זו שבים לשאלות העתיקות בדבר יכולתו של האדם לחרוג מהדעת, כדי לדבוק בחיים שלמעלה מן הדעת, במוצא החושך והסתימות שקודמת להארה ולבהירות של הקיום
].
אדמוה"ז, תורה אור פ' ויצא

וללבן שתי בנות. הנה לאה ורחל הם אותיות המחשבה ואותיות הדיבור, שהם עלמא דאיתכסיא ועלמא דאיתגליא...שבזמן שביהמ"ק היה קיים, היו שתי הבחינות מאירות בא"י. והעיקר היה רחל, כי המחשבה מתלבשת בתוך הדיבור והדיבור היה מתגלה. ולפי שרחל שהוא בחינת הדיבור הוא עלמא דאיתגליא, לכך היה אז בא"י גילוי אלוקותו ית', שהיו חכמים גדולים בעלי רוה"ק ונביאים, ובפרט ביהמ"ק והשראת שכינה בקה"ק..משא"כ אחר חורבן ביהמ"ק שגלו ישראל וגלתה עימהם השכינה, שהיא בחינת רחל שהיא בבחינת גלות בע' שרים, ואינה מאירה כלל מערך הגילוי שהייתה מאירה בזמן הבית שהיה הדיבור מתגלה, משא"כ עכשיו כתיב 'כרחל לפני גוזזיה נאלמה'. והעבודה היא בדרך בירורים...ומ"מ נשאר מאיר בא"י בחינת לאה, והיא מדרגה גבוהה יותר מבחינת רחל, וכמשל המחשבה שהיא רוחניות ונעלית מן הדיבור, אך לפי שהוא עלמא דאיתכסיא והעלם, לכך אין הגילוי אלוקות עכשיו בא"י מערך הגילוי שהיה בזמן שביהמ"ק קיים. ומ"מ הצדיקים הגדולים אשר בארץ, יכולים להשיג עכשיו בא"י השגות עליונות יותר אפילו ממה שהשיגו צדיקים כמותם בזמן הבית..וכמו האריז"ל שהשיג השגות עצומות...

ולהבין מ"ש כי שנואה לאה, הרי יעקוב השיג ודאי בעלמא דאיתכסיא...ואמנם יעקב ידע שזה אי אפשר, רק לבני עלייה שהם מועטים, אבל כל ישראל עיקר רוב העסק הוא ע"י דיבור ומעשה, ולכן היה באוהל רחל עיקר קביעותו... 
� זוהר חלק א דף קמט/ב


� על עניין זה כתב הראי"ה קוק:


המחשבות היותר עמומות, שביסודן הן נובעות מרום המעלה העליונה שבאמת, הן הן מיישבי העולם והחיים. והמחשבות היותר מבוררות, שהן תוצאות ממדרגה פחותה באורה, מחוסר מעט של אור האמת הנשגבה, הרי הן מבלי עולם. 


[אוה"ק ח"א עמ' קל]


� למקומו של המראה-ההשגה, שגבוה מהחלום-הארת המוחין, יש השלכות מרחיקות לכת ביחס לתכלית לימוד תורה. השאלה היא האם מטרת הלימוד הינה ההנהרה עד קצה היכולת, או אולי להפך – דווקא ההיחלצות מההנהרה אל השגה הסתומה היא התכלית. מה דמותו של הת"ח האידיאלי – האם הלמדן הקלסי, או הספיריטואליסט ששוכן בהשגותיו העליונות.


נראה שאדמוה"ז התחבט בכך. ב'תורה אור' לפ' ויצא, מדבר בשבח הגילוי, בחינת רחל עלמא דאיתגליא. מאידך בתניא פ"ד מלמד שמעלת ההשגה בחב"ד היא העליונה, יותר מדיבור התורה ששייך למידות, לז"א.


בתורה לפ' ויגש הוא מדבר ברוח התניא, ומלמד שמעלת ההשגה והשתיקה, בחינת נוקבא, היא תהיה העליונה, ורק בעוה"ז מעלת יוסף, הזכרי ומשפיע, היא הגבוהה.


הגרי"ד סולובייצ'יק, בדרך חשיבה אופיינית לו, מדבר בשבח ה'לוגוס' שהוא השלמת נתינת התורה. 











